বুদ্ধিমান হিসেবে বন্ধুমহলে নাটালি বেশ জনপ্রিয়। তির ছোড়া, ঘোড়া চালানোর মতো কঠিন আর মস্তিষ্কের কাজ বেশ ভালোমতোই জানেন এই তারকা। নান্দনিক চরিত্রে অভিনয়ের জন্য আলোচিত তিনি। নিখুঁতভাবে চরিত্র চিত্রায়ণ আর প্রাণবন্ত উপস্থাপনার জন্য ভক্তরা তাঁকে পছন্দ করেন। নাটালি অভিনয়কে যেমন খুব গুরুত্বের সঙ্গে নেন, তেমনি সামাজিক বিভিন্ন দাতব্য অনুষ্ঠানের মাধ্যমে অর্থ সংগ্রহের জন্য সময় দেন। বিভিন্ন শিশু হাসপাতালের সঙ্গে জড়িত এই তারকা। আন্তর্জাতিক শিশু দিবসে হাসপাতালে গিয়ে শিশুদের চমকে দেওয়ার নজিরও আছে তাঁর।